Samuel Coleridge-Taylor
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Samuel Coleridge-Taylor, engelsk komponist som forente afrikanske stiltrekk med spirituals og europeisk kunstmusikk. Ikke minst skyldes dette hans bakgrunn med en farget far fra Sierra Leone og hvit, engelsk mor.
15 år gammel ble han tatt opp som student ved Royal College of Music i London, der han senere studerte komposisjon med Charles Villiers Stanford. I 1904 ble han dirigent for The Handel Society. Han underviste også ved Crystal Palace School of Music, der han ble utnevnt til professor i 1905. Han ble også dirigent for orkestret ved Croydon-konservatoriet. I 1910 underviste han som professor i komposisjon ved Guildhall School of Music.Blant hans verk som omfatter 82 opusnummer samt tre verk uten opusnummer, kan nevnes en klaverkvintett (g-moll, op. 1) en nonett (op. 2), en symfoni (a-moll, op. 8), en klarinettkvintett (fiss-moll, op. 10), en strykekvartett (d-moll, op. 13), en sonate for fiolin og klaver (op. 28), en fiolinkonsert (g-moll, op. 80), kantatene The Song of Hiawatha’s Wedding-feast (op. 30) og Endymion's dream (op. 63), oratoriet The Atonement (op. 53), operetten Dream lovers (op. 25) og operaen Thelma, opera i tre akter (op. 72). Les mer i Store norske leksikon musikk i Storbritannia